**Banjir di Malaysia 2010** merujuk kepada kejadian banjir di seluruh Malaysia.

Sungai Kinabatangan, Sabah
--------------------------

Pada 21 Januari 2010, Sekolah Kebangsaan (SK) Desa Permai dan SK Balat ditutup kerana ditenggelami air banjir.Pengerusi Pusat Kawalan Operasi Banjir (PKOB) Arisin Arifin berkata SK Bukit Garam dan SK Sangau digunakan sebagai pusat pemindahan mangsa banjir walaupun sesi persekolahan masih diteruskan. Mangsa banjir berjumlah 2,763 orang membabitkan 575 keluarga dari 10 kampung. Tiga buah rumah penduduk kampung di Tongod roboh dan dihanyutkan arus deras. Rumah tersebut dibina berhampiran sungai. Mangsa banjir ditempatkan di Dewan Majlis Daerah Tongod. Jalan ke Kampung Karamuak masih terputus hubungan. Pusat pemindahan banjir turut dibuka di Balai Raya Bukit Garam, Masjid Kampung Buang Sayang dan Sekolah Rendah Kebangsaan Sangau. Lain-lain kampung yang dilanda banjir ialah Tulang-tulang, Desa Permai, Kuamut, Tangkuyan, Balat, Sangau, Bukit Garam, Seri Manis, Pelangi dan Jaya Baru ,Kampung Nusa Jaya dan Buang Sayang. 

Paras Sungai Kinabatangan ialah 11.53 meter iaitu pada paras bahaya. Pengerusi PKOB Tongod Daudi Goroh menyatakan gerakan mencari Manaf Ansaroh yang lemas di Tongod masih diteruskan.Perahunnya terbalik di sungai di Kampung Soguon di Tongod. Usaha mencari dilakukan di sepanjang 20 km dari Kampung Tempasak sehingga Kampung Kuala Tongod.

Kuching
-------

Pada 14 Januari 2010, Timbalan Ketua Menteri Tan Sri Alfred Jabu menyatakan bandar raya Kuching ,Bau , Lundu dan Samarahan mungkin banjir jika musim banjir berterusan.Amaran Angin Timur Laut peringkat kedua dengan kelajuan 60km sejam. Ombak laut antara 3.5 hingga 4.5 meter dan berbahaya untuk aktiviti laut dan pesisir pantai. Air pasang setinggi 5.7 meter turut dijangka berlaku.

Kedah
-----

Lihat juga: Banjir utara Semenanjung Malaysia 2010
Pembinaan semula stesen keretapi milik Keretapi Tanah Melayu Berhad (KTMB) di Alor Setar, Anak Bukit, Gurun, Kubah, Tunjang, Bidong dan Sungai Petani didakwa menyebabkan banjir kilat di sana. Menteri Besar Kedah Datuk Seri Azizan Abdul Razak telah berunding dengan pemaju projek tersebut Gamuda Berhad. Landasan kereta api berkembar dibina oleh MMC-Gamuda JV dari Ipoh ke Padang Besar bernilai RM12.485 bilion bermula Januari 2008 dan sepatutnya siap pada 2013.

Rujukan
-------

1. ↑  Tiga Rumah Di Tongod Dihanyutkan Banjir, Mangsa Banjir Meningkat Di Kinabatangan
2. ↑  2,145 Mangsa Banjir Di Kinabatangan
3. ↑  Dua Sekolah Rendah Di Kinabatangan Masih Ditutup Akibat Banjir
4. ↑  Penduduk Kuching Dan Samarahan Diminta Awas Kemungkinan Banjir
5. ↑  Pembinaan Jalan Kereta Api Berkembar Antara Punca Banjir, Kata Azizan

| * l
* b
* s
Banjir di Malaysia |
| --- |
| Sebelum2000-an | 
* Banjir Kuala Lumpur 1971
* Banjir lumpur Pos Dipang
* Ribut tropika Greg Sabah 1996

 |
| Semasa2000-an | 
* Banjir Malaysia 2006–2007
* Banjir kilat Shah Alam 2006
* Banjir kilat Kuala Lumpur 2007
* Banjir Malaysia 2009
* Banjir utara Semenanjung Malaysia 2010
* Banjir lumpur Cameron Highlands 2013
* Banjir Sabah awal 2014
* Banjir lumpur Cameron Highlands 2014
* Banjir 2014-15 di Asia Tenggara dan Asia Selatan
	+ di Malaysia
* Banjir Malaysia Timur 2015
* Banjir Malaysia 2016
* Banjir Malaysia 2020-21
* Banjir Malaysia 2021–2022
* Banjir pantai timur Malaysia 2022
* Banjir Malaysia awal 2023
* Banjir Malaysia Mac 2023

 |